***Ministry*** ir amerikāņu industriālā metāla grupa, ko 1981. gadā izveidoja Als Jorgensens. *Ministry* savas darbības laikā kļuva par vieniem no industriālā metāla pamatlicējiem un arī vieniem no šī žanra pelnošajiem māksliniekiem. Visveiksmīgākais *Ministry* ieraksts ir 1992. gadā izdotais albums *Psalm 69: The Way to Succeed and the Way to Suck Eggs*, kas tika pārdots ASV vairāk kā miljons eksemplāros. 2008. gadā pēc 27 gadu aktīvas darbības Jorgensens nolēma pārtraukt grupas darbību.

Mūzikas stils
-------------

*Ministry* sākotnēji nespēlēja industriālo metālu, to mūzikas žanru, ar ko grupa ir visvairāk pazīstama. Pirmajos divos *Ministry* albumos *With Sympathy* un *Twitch* dominēja sintpops. Ja 1983. gada albums *With Sympathy* bija daudz maigāks savā skanējumā, kas savukārt bija par iemeslu tobrīdējās ierakstu kompānijas spiedienam, tad 1986. gadā izdotais albums *Twitch* iezīmēja virzību uz daudz agresīvāku mūzikas stilu, kas bija tuvāks postindustriālās mūzikas novirzienam EBM.

Sākot ar 1988. gada albumu *The Land of Rape and Honey* grupas mūzika sāka dominēt smagā metāla ģitāras rifi, tomēr joprojām līdzās pastāvēja arī industriālajai mūzikai raksturīgi elementi un skaņas formas. Šīs proporcijas starp smago metālu un industriālo mūziku konsekventi mazinājās grupai izdodot aizvien jaunus albumus, tomēr divi industriālajai mūzikai raksturīgie elementi — semplu lietojums un distorsēts vokāls — palika par neatņemamu *Ministry* mūzikas sastāvdaļu līdz pat 2008. gadam.

Grupas mūzikā ir sastopamas arī citu smagā metāla apakšžanru raksturīgas īpašības. Piemēram, grupas 1996. gada albumu *Filth Pig* daļēji var pieskaitīt dūmmetāla/*sludge* žanram, bet pēdējos piecus albumus, sākot ar 2003. gada albumu *Animositisomina*, — trešmetāla žanram.

Diskogrāfija
------------

|  |  |  |
| --- | --- | --- |
| Studijas albumi
* 1983: *With Sympathy*
* 1986: *Twitch*
* 1988: *The Land of Rape and Honey*
* 1989: *The Mind is a Terrible Thing to Taste*
* 1992: *Psalm 69: The Way to Succeed and the Way to Suck Eggs*
* 1996: *Filth Pig*
* 1999: *Dark Side of the Spoon*
* 2003: *Animositisomina*
* 2004: *Houses of the Molé*
* 2006: *Rio Grande Blood*
* 2007: *The Last Sucker*
* 2008: *Cover Up*
* 2012: *Relapse*
* 2013: *From Beer to Eternity*
* 2018: *AmeriKKKant*
 |  | Koncertalbumi
* 1990: *In Case You Didn't Feel Like Showing Up*
* 1995: *Just Another Fix*
* 2002: *Sphinctour*
* 2009: *Adios... Puta Madres*
* 2013: *Enjoy the Quiet—Live at Wacken 2012*
* 2014: *Last Tangle in Paris / Live 2012 Defibrila Tour*
* 2015: *Toronto 1986*
* 2017: *Live Necronomicon*
* 2019: *Chicago/Detroit 1982*

Izlases un remisku albumi
* 1987: *Twelve Inch Singles (1981-1984)*
* 1993: *Box*
* 2001: *Greatest Fits*
* 2003: *Twitched*
* 2004: *Early Trax*
* 2004: *Side Trax*
* 2005: *Rantology*
* 2007: *Rio Grande Dub*
* 2009: *The Last Dubber*
* 2010: *MiXXXes of the Molé*
* 2010: *Every Day is Halloween: The Anthology*
* 2010: *Undercover*
* 2011: *Very Best of Fixes and Remixes*
* 2016: *Trax! Rarities*
* 2020: *Everyday (Is Halloween) - The Lost Mixes*
 |

Ārējās saites
-------------

* Oficiālā mājas lapa Arhivēts 2007. gada 10. februārī, *Wayback Machine* vietnē. (angliski)
* Neoficiālā mājas lapa (angliski)

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 141298426
* LCCN: n92021859
* ISNI: 0000 0001 1547 5218
* GND: 6510595-3
* SUDOC: 163037841
* BNF: cb13905018d (data)
* BIBSYS: 6013204
* NKC: xx0028431

 |

 |